
AVIZ





asupra proiectului de Lege pentru ratificarea Acordului 


între Guvernul României şi Guvernul Republicii Federale Germania privind  mormintele române de război din Republica Federală Germania şi mormintele  germane de război din România, 


semnat la Bonn la 25 iunie 1996








	Cu numărul 238 din 2 septembrie a.c., preşedintele Camerei Deputaţilor a trimis spre examinare Comisiei pentru politică externă proiectul de Lege pentru ratificarea Acordului între Guvernul României şi Guvernul Republicii Federale Germania privind  mormintele române de război din Republica Federală Germania şi mormintele  germane de război din România, semnat la Bonn la 25 iunie 1996.





	În şedinţa din 17 septembrie 1997, Comisia a hotărât ca proiectul de Lege să fie supus spre dezbatere şi adoptare plenului Camerei Deputaţilor în forma prezentată.

